Ivica Jurišić, vlasnik modne agencije Kristina, na početku suđenja na općinskom sudu u Splitu za organizaciju pružanja seksualnih usluga manekenki iz svoje agencije izjasnio se kako se osjeća djelomično krivim.

Jurišić je upitan za konkretne slučajeve, u sudnici se čulo kako je za seks s manekenkama optužen i HDZ-ov župan Zlatko Ževrnja koji je dva puta platio po 6000 kuna za taj čin. Navodno je susret organiziran u zgradi Lazarice preko puta splitske bolnice.

Drugooptuženi Mario Šačić (lijevo na slici) izjasnio se da nije kriv. Suđenje će se nastaviti krajem veljače jer je Jurišić ostao bez odvjetnika. Dosadašnji mu je otkazao punomoć, a za novog, tvrdi, nema novaca pa je zatražio da mu se dodijeli po službenoj dužnosti. Naime, od kada je u lipnju 2012. izbila afera s prostitucijom, posao je stao.

>>Vlasnik modne agencije i još dvojica optuženi za prostituciju